Diari Oficial de la Generalitat Valenciana


Sumari del DOGV 7232, del 12-03-2014 (2014/1967)

RESOLUCIÓ de 25 de febrer de 2014, de la Direcció General d'Administració Local, per la qual es dóna publicitat a la convocatòria i a les bases per a la provisió, pel sistema de lliure designació, del lloc de Vicesecretaria de la Diputació Provincial d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7232

Data del DOGV
:   12-03-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/1967


Data del document
:   25-02-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * concurs administratiu

RESOLUCIÓ de 25 de febrer de 2014, de la Direcció General d'Administració Local, per la qual es dóna publicitat a la convocatòria i a les bases per a la provisió, pel sistema de lliure designació, del lloc de Vicesecretaria de la Diputació Provincial d'Alacant. [2014/1967]  
Efectuada per la Junta de Govern Local de la Diputació Provincial d'Alacant la convocatòria, per a la provisió pel sistema de lliure designació, del lloc de vicesecretaria de la mencionada corporació, i aprovades les seues bases, en sessió ordinària celebrada el dia 6 de febrer de 2014, de conformitat amb el que disposen els articles 92 i 92 bis de la Llei 7/1985, de 2 d'abril, reguladora de les Bases de Règim Local, en la redacció que en fa la Llei 27/2013, de 27 de desembre, de Racionalització i Sostenibilitat de l'Administració Local; en l'article 172 de la Llei 8/2010, del 23 de juny, de la Generalitat, de Règim Local de la Comunitat Valenciana; en l'article 28 del Reial Decret 1732/1994, de 29 de juliol, sobre provisió de llocs de treball a funcionaris d'Administració local amb habilitació de caràcter nacional, i en l'article 48 del Decret 32/2013, de 8 de febrer del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:   
  
  
Primer  
Donar publicitat a la convocatòria per a la provisió, pel sistema de lliure designació, del lloc de vicesecretaria de la Diputació Provincial d'Alacant, i a les bases que han de regir esta, que s'indiquen en l'annex d'esta resolució.  
  
Segon  
La convocatòria i les seues bases a què es referix esta resolució podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/1999, així com el que disposa la Llei 29/1998, de 13 de juliol, reguladora de la Jurisdicció Contenciosa Administrativa.  
  
València, 25 de febrer de 2014.- El director general d'Administració Local: Vicente Saurí Martí.  
  
  
  
ANNEX  
Bases que han de regir la convocatòria per a la provisió reglamentària del lloc de treball de vicesecretaria entre funcionaris amb habilitació de caràcter estatal, subescala de secretaria, categoria superior  
  
Primera. Objecte  
Estes bases tenen per objecte regir la convocatòria per a cobrir, pel sistema de lliure designació, previst en l'article 92 bis, 6 de la Llei 7/1985, de 2 d'abril, reguladora de les Bases del Règim Local, els articles 47 i següents del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i els articles 27 i següents del Reial Decret 1732/1994, de 29 de juliol, sobre provisió de llocs de treball dels funcionaris d'Administració local amb habilitació de caràcter nacional, segons la redacció atorgada pel Reial Decret 834/2003, de 27 de juny, el següent lloc en esta Diputació Provincial d'Alacant reservat a funcionaris d'administració amb habilitació de caràcter nacional:  
  
  
Corporació: Diputació Provincial d'Alacant  
Denominació: Vicesecretaria, codi RLT número 3012  
  
Segona. Característiques del lloc  
1. El lloc a cobrir es troba inclòs en la relació de llocs de treball aprovada per la corporació i publicada en el Butlletí Oficial de la Província d'Alacant número 19, de 28 de gener de 2013.  
2. El complement de destinació assignat al mencionat lloc és el corresponent al nivell 29 i el seu sistema de provisió, el de lliure designació, extrems arreplegats en la referida relació de llocs.  
3. El complement específic anual fixat per al lloc està concretat per a 2013 en trenta-set mil nou-cents noranta-cinc euros amb dotze cèntims d'euro (37.995,12 ?).  
  
Tercera. Requisits  
1. Serà requisit per a concórrer a la convocatòria i poder exercir el lloc, en el cas de ser nomenat, estar integrat en la subescala de Secretaria, categoria superior.  
2. No obstant això, també podran concórrer els funcionaris pertanyents als cossos i escales extingits en els termes de la disposició transitòria primera número 2.a del Reial Decret 1174/1987, de 18 de setembre, sobre el règim jurídic dels funcionaris d'administració local amb habilitació de caràcter nacional.  
  
Quarta. Convocatòria  
La convocatòria aprovada per la Junta de Govern, en virtut de les facultats que li van ser delegades pel Decret de la Presidència número 1525, de data 20 de juliol de 2011, es remetrà a la Direcció General d'Administració Local de la Conselleria de Presidència i Agricultura, Pesca, Alimentació i Aigua, per a la seua íntegra publicació en el Diari Oficial de la Comunitat Valenciana.  
Es remetrà, igualment, extracte de la convocatòria al Ministeri d'Hisenda i Administracions Públiques, per a la seua publicació en el Boletín Oficial del Estado.  
  
Quinta. Sol·licituds  
1. Les sol·licituds es dirigiran a la presidenta de la corporació dins dels 15 dies naturals següents a la data de la seua publicació en el Boletín Oficial del Estado.  
2. A més del contingut mínim previst en l'article 70.1 de la Llei 30/1992, de Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el número de registre personal, la situació administrativa en què es trobe el sol·licitant, així com la seua destinació.  
3. A la instància s'acompanyarà la documentació que, a juí del sol·licitant, es considere oportuna amb vista a demostrar la seua idoneïtat per a ocupar el lloc convocat.  
4. Així mateix, la presidenta de la Diputació Provincial d'Alacant podrà, si ho estima necessari, amb els assessoraments oportuns, mantindre amb els interessats una entrevista en relació amb el seu currículum professional. En este cas, els gastos de desplaçament seran a càrrec d'estos.  
  
Sexta. Nomenament  
1. Conclòs el termini de presentació de sol·licituds i previs els informes que siguen procedents i altres que es tinga a bé demanar, la Junta de Govern, en virtut de les facultats que li van ser delegades pel Decret de la Presidència número 1525, de 20 de juliol de 2011, si és el cas, dictarà acord motivat d'adjudicació del lloc, prèvia constatació dels requisits exigits en la convocatòria i tenint en compte els mèrits acreditats pels aspirants admesos, en el termini d'un mes.  
Del referit acord es donarà trasllat a la direcció general competent del Ministeri d'Hisenda i Administracions Públiques, i a la Direcció General d'Administració Local de la Conselleria de Presidència i Agricultura, Pesca, Alimentació i Aigua, òrgan a què correspondrà l'anotació en el registre corresponent. L'acord es publicarà en el Boletín Oficial del Estado.  
2. La plaça haurà de ser adjudicada entre els candidats que reunisquen els requisits exigits en la convocatòria, i no podrà quedar deserta si hi ha, almenys un candidat que complisca els requisits. En tot cas, haurà de quedar acreditada en el procediment, com a fonament de la resolució adoptada, l'observança del procediment degut.  
  
  
  
Sèptima. Presa de possessió  
Els terminis possessoris seran els mateixos que els establits per als funcionaris d'Administració local, amb habilitació de caràcter nacional, nomenats en virtut del procediment de concurs.  
  
Octava. Normativa supletòria  
En el no-previst per les presents bases, serà aplicable el capítol V del Reial Decret 1732/1994, de 29 de juliol, i les prescripcions corresponents del Reglament General d'Ingrés del Personal al Servici de les Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, aprovat pel Reial Decret 364/1995, de 10 de març.  
  
  
Novena. Impugnació  
Contra les presents bases, que són definitives en via administrativa, i de conformitat amb el que establixen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, així com en els articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, els interessats podran interposar un dels recursos següents:  
a) Amb caràcter potestatiu, recurs de reposició, davant del mateix òrgan que va dictar l'acte recorregut, en el termini d'un mes a comptar de l'endemà de la seua publicació en el Diari Oficial de la Comunitat Valenciana.  
Si transcorre un mes des de l'endemà de la interposició del recurs de reposició, sense que este haja sigut resolt, es podrà entendre que ha sigut desestimat i interposar recurs contenciós administratiu, davant del Jutjat Contenciós Administratiu.  
b) O bé, interposar directament recurs contenciós administratiu davant del jutjat d'este orde d'Alacant, en el termini de dos mesos a comptar des de l'endemà al de la seua publicació en el Diari Oficial de la Comunitat Valenciana.  
Vos advertim que estos recursos no tenen efecte suspensiu i això, sense perjuí que es puga exercitar qualsevol altre que estime pertinent.